KOMENTE TË PËRGJITHSHME

Mbi realizimin e shpenzimeve  për 6/mujorin e parë të vitit 2016
të Ministrisë së Shëndetësisë 

Karakteristikat kryesore të performancës.

Ministria e Shëndetësisë, për vitin 2016, administron dhe menaxhon fondet publike sipas pesë programeve te miratuara, e konkretisht:

1. Programi “Planifikim, Menaxhim, Administrim”

2. Programi “Sherbime të Kujdesit Shëndetësor Parësor”  

3. Programi “Sherbime të Kujdesit Shëndetësor Dytësor” 

4. Programi “Sherbime të Shëndetit Publik”
5. Programi “Shërbimi Kombëtar i Urgjencës Mjekësore”
Në fund të 6/mujorit të parë të vitit 2016, situata në lidhje me realizimin e shpenzimeve të buxhetit, krahasuar me planin vjetor, paraqitet si më poshtë:

% realizimit  kundrejt buxhetit vjetor
1. Programi “Planifikim Menaxhim Administrim”


29.7 %

2. Programi “Sherbime të kujdesit shëndetësor parësor”  

62.6 %

3. Programi “Sherbime të kujdesit shëndetësor dytësor”

42.1 %

4. Programi “Sherbime të shëndetit publik”



44.9 %
5. Programi “Shërbimi Kombëtar i Urgjencës Mjekësore                        8.3 % 
Totali i Ministrise






47.1 %

Për të pesë programet e kësaj ministrie, përqindja e realizimit të shpenzimeve në total, varion në intervalin 8.3% - 62.6 %, duke sjellë një realizim prej rreth 47.1 % në rang ministrie. Pra, në një veshtrim të përgjithshëm, duke gjykuar vetëm mbi realizimin në vlerë të shpenzimeve të planifikuara për gjashtëmujorin e parë të vitit 2016, për katër programe të kësaj ministrie, evidentohet një performancë jo e mirë.
Sipas zërave përbërës të shpenzimeve, situata në fund të 6/mujorit të parë të vitit 2016 paraqitet e tillë:

                                                                      Shpenzime korente          Shpenzime kapitale
1. “Planifikim Menaxhim Administrim”

     29.3 %


 74.0 %

2. “Sherbime të Kujdesit Shëndetësor Parësor”
     64.1 %


 23.8 %

3. “Sherbime të Kujdesit Shëndetësor Dytësor”
     44.0 %


 21.2 %

4. “Sherbime të Shëndetit Publik”

                 44.5 %


 63.8 %
5. “Shërbimi Kombëtar i Urgjencës Mjekësore”             4.5 %                                 11.6 %
          Totali i Ministrisë



     49.1 %

             21.4 %
Lidhur me shpenzimet korente, konstatohet se për katër programet përqindja e realizimit të tyre paraqitet e jo e mirë krahasuar me përballimin e pothuajse të një dytës së nivelit të planifikimit vjetor. 

Lidhur me shpenzimet kapitale evidentohet një realizim i ulët i shpenzimeve kapitale në tre  programet, në  programin e shërbimit parësor, dytësor dhe shërbimin e urgjencës, perkatesisht 23.8 % dhe 21.2 % dhe 11.6%, ndërkohë që në programet e planifikim,menxhimit e administrimit dhe shëndetit publik kemi një realizim të mirë të investimeve për këtë periudhë të vitit.
Struktura e shpenzimeve për çdo program, sipas buxhetit vjetor 2016 dhe realizimit të 6/mujorit të parë 2016, paraqitet si më poshtë:

     Buxheti 2016
Fakti 6/M I 2016
1. “Planifikim Menaxhim Administrim”


1.0 %


  0.6 %

2. “Sherbime të Kujdesit Shëndetësor Parësor”
          26.5 %


35.2 %

3. “Sherbime të Kujdesit Shëndetësor Dytësor”
          62.3 %


55.8 %

4. “Sherbime të Shëndetit Publik”



8.5 %


  8.1 %
5. “Shërbimi Kombëtar i Urgjencës Mjekësore                   1.7 %                             0.3 % 
Totali i Ministrisë



         100 %

            100 %

Nga sa më sipër rezulton se rreth 91 % të totalit të shpenzimeve faktike të 6/mujorit të parë të vitit 2016, janë përdorur në programet e shërbimeve të kujdesit shëndetësor parësor dhe dytësor.

Në realizimin faktik gjatë 6/mujorit të parë 2016, konstatohet se për të gjitha programet ka shmangje nga struktura vjetore e planifikuar e shpenzimeve per vitin 2016

Performanca dhe statusi i produkteve kryesore 

Objektivat kryesore të programit Planifikim, Menaxhim dhe Administrim, kanë të bëjnë me:

· Arritjen 100 % e angazhimeve kombëtare dhe ndërkombëtare

· Plotësimin 100 % i angazhimeve ligjore në fushën e shëndetësisë sipas matricës së projekakteve për vitin 2016
Nuk ka raportim nga Ministria e Shëndetësisë për realizimin e produkteve për këtë periudhë të vitit për këtë program. 

Objektivat kryesore të programit të Kujdesit Shëndetësor Parësor kanë të bëjnë me:

· Përmirësimin e ofrimit të shërbimit parësor nëpërmjet zgjerimit të skemës së medikamenteve nga  490 në vitin 2015, ne 500 barna në vitin 2016
· Zvogëlim i vdekshmërisë foshnjore në vitin 2016 me 0.4 per 1000 krahasuar me vitin 2015 

· Zvogëlim i vdekshmërisë amtare me 1/100.000 në vitin 2016 krahasuar me 19 per 100.000 në vitin 2012
· Ofrimi i Programit të Kontrollit Mjekësor Periodik 40-65 vjeç për 868.000 persona
· Plotësimi i qendrave shëndetësore në masën 100 % me strukturën e nevojshmepër funksionimin e sistemittë informacionit.
Nuk ka raportim nga Ministria e Shëndetësisë për realizimin e produkteve për këtë periudhë të vitit për këtë program. 

Objektivat kryesore të programit të kujdesit shëndetësor dytësor kanë të bëjnë me:

· Rregjistrimi dhe kontrolli i të gjitha barnave  dhe materialeve mjekësore që hyjnë në vendin tonë.
· Plotësim në masën 77% të nevojave të spitaleve me infrastrukturë ndërtimore ne vitin 2016, krahasuar me 76% që ishin në vitin 2015. 
· Financimi i 10 paketave të shërbimeve në spitalet private nga FSDKSH.
Nuk ka raportim nga Ministria e Shëndetësisë për realizimin e produkteve për këtë periudhë të vitit për këtë program. 

Objektivat kryesore te programit te shendetit publik kane te bejne me:

· Sigurimi i qendrueshmerise se mbuleses vaksinare per vaksinat e kalendarit te vaksinimit, ne masen 95%.

· Reduktimi i numrit te shperthimeve epidemike me burim ndotjen e ujit ne jo me shume se 2 ne vit ne vitin 2016, krahasuar me mesatarisht 4 ne periudhen 2007-2009.
· Sigurimi i kryerjes se 2600 inspektime shendetesore ne vitin 2016 krahasuar me 2500 ne vitin 2015.
· Monitorimi i agjenteve mjedisore ne vitin 2016 me 430 akt ekspertiza krahasuar me 400 inspektime ne vitin 2015. 
Nuk ka raportim nga Ministria e Shëndetësisë për realizimin e produkteve për këtë periudhë të vitit për këtë program. 

2. Informacion mbi volumin dhe madhesinë e ndryshimit të buxhetit.

Për të pesë programet e kësaj ministrie situata në lidhje me ndryshimet në planifikim gjatë kësaj periudhe të parë të vitit 2016, paraqitet në tabelën e mëposhtme:

                                                                                                             Në milionë lekë
	Programet
	Buxheti fillestar 2016
	Buxheti me ndryshime
	Diferenca

	Planifikim Menaxhim Administrim
	328.68
	328.68
	0.0

	Shërb.të Kujd. Shëndetësor Parësor
	8631.093
	8631.093
	0.0

	Shërb. të Kujd. Shëndëtesor Dytësor 
	20276.115
	20276.628
	0.513

	Shërbime të Shëndetit Publik
	2762.192
	2762.805
	0.613

	Shërb.Komb.i Urgjencës Mjek.
	571.6
	571.6
	0.0

	Totali i Ministrise se Shendetesise
	32569.65
	32570.776
	1.126


Ndryshimet në planin e buxhetit, janë kryesisisht nga shtesa e fondeve për përdorimin e fondit të veçantë.

Në zbatim të A/N nr.1, datë 29.07.2016, ministrisë së Shëndetësisë i është shtuar nje fond prej 150 milion lekë, në shërbimin spitalor, për FDSKSH,. 
                  Komente të tjera

· Ministria e Shëndetësisë nuk ka paraqitur raportin e monitorimit për periudhën e 6/mujorit të parë të vitit 2016. Kjo analizë është paraqitur vetëm dukë nxjerrë të dhënat nga sisemi i thesarit.
